Diari Oficial de la Generalitat Valenciana


Sumari del DOGV 1208, del 22-12-1989 (1989/816033)

ORDRE de 29 de novembre de 1989, de la Conselleria d'Economia i Hisenda, per la qual s'acorda l'afectació d'un castell situat en el terme municipal de Cox (Alacant), en la forest anomenada castell de Santa Bàrbara, a la Conselleria de Cultura, Educació i Ciència.
-----------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/11/29/(3)/dof/vci/html**

### Dades del document

Número de DOGV
:   1208

Data del DOGV
:   22-12-1989

Secció del DOGV
:   DISPOSICIONS GENERALS

Número del document
:   1989/816033


Data del document
:   29-11-1989

Organisme emissor
:   Conselleria d'Economia i Hisenda

Tipus de document
:   Ordre

Ordre de 29 de novembre de 1989, de la Conselleria d'Economia i Hisenda, per la qual s'acorda l'afectació d'un castell situat al terme municipal de Cox (Alacant), en la forest anomenada castell de Santa Bàrbara, a la Conselleria de Cultura, Educació i Ciència.  
L'Hble. Sr. Conseller de Cultura, Educació i Ciència ha sol·licitat, d'acord amb el que disposen els articles 61 i 62 de la Llei 3/1986, de 24 d'octubre, de Patrimoni de la Generalitat Valenciana, l'afectació d'un castell situat en el terme municipal de Cox (Alacant), en la forest anomenada castell de Santa Bàrbara.  
El castell esmentat ha estat adquirit perquè constitueix una peça valuosa de l'arquitectura militar de la Comunitat.  
Per això i d'acord amb les facultats que tinc atribuïdes per l'article 62.2 de la Llei 3/1986, de 24 d'octubre de Patrimoni de la Generalitat,  
ORDENE:  
Article primer  
S'afecta a la Conselleria de Cultura, Educació i Ciència el castell que a continuació es descriu:  
- Castell anomenat de Cox, situat en la forest castell de Santa Bàrbara, en el terme de Cox, Alacant. Ocupa una superfície total, inclòs el camí d?accés de 5.929,10 m2. La totalitat de la parcel·la confronta amb la finca de la propietària. La parcel·la que és de forma poligonal, de set costats, mesurats els angles en graus centesimals i sempre amb referència al costat anterior, es descriu: a l'est, sentit sud-est s'estén en línia de 38,76 m i angle de 23,1618 graus, respecte a la direcció vertical; en sentit sud-oest, en línia de 46,39 m i angle de 158,637 graus; en sentit sud-est, en línia de 30 m i angle de 242,9083 graus; al sud, en sentit est, en línia de 60,32 m i angle de 272,19678 graus; a l'est, sentit nord en línia 38,53 m i angle de 302,0715 graus; en sentit nord-oest en línia de 96,46 m i angle de 242,5541 graus; al nord, en sentit oest, en línia de 14,32 m i angle de 255,566 graus. En aquest punt arranca el camí d?accés, de 4 m de latitud i longitud de 75,47 m des de la via pública a la poligonal de la parcel·la, amb una inclinació de 20,7063 graus respecte a l'eix nord. Consta en l'Inventari General de Béns i Drets de la Generalitat Valenciana amb el número A02/03/058/0001.  
Article segon  
El castell ha estat adquirit perquè constitueix una peça valuosa de l'arquitectura militar de la Comunitat.  
Article tercer  
El castell esmentat queda integrat en el domini públic de la Generalitat Valenciana i correspon a la Conselleria de Cultura, Educació i Ciència l?exercici de les competències demanials sobre aquest, inclosa l'administració i conservació.  
Article quart  
Que la Conselleria de Cultura, Educació i Ciència designe un representant perquè concórrega amb el representant nomenat per la Direcció General del Tresor i Patrimoni a l'acte d'afectació.  
València, 29 de novembre de 1989. - El Conseller d'Economia i Hisenda: Antoni Birlanga Casanova.


Còpia Permalink ELI